







SKRAĆENI ZAPISNIK
sa 7. sjednice Općinskog vijeća Općine Motovun-Montona
održane 23. lipnja 2026. godine

Sjednica je održana u vijećnici Općine Motovun-Montona, Trg Andree Antica 1.
Sjednica je započeta u 20:00 sati.

Sjednicu vodi: Danijel Bon, potpredsjednik općinskog vijeća.
Zapisnik vodi: Nenad Šćulac, pročelnik Jedinstvenog upravnog odjela.

Prisutni članovi Općinskog vijeća: Stella Benčić, Maja Drndić, Elvis Linardon, Patrick Pilat, Ivana Hana Posavec i Manuela Rabak.

Odsutni članovi Općinskog vijeća: Elvis Linardon

Ostali prisutni: Tomislav Pahović.

	Predsjedavajući obrazlaže da je zbog bolesti predsjednika vijeća u svojstvu potpredsjednika vijeća preuzeo obvezu vođenja ove sjednice.
Pozdravlja sve prisutne i predlaže sljedeći dnevni red uz dopunu točke 3. dnevnog reda:

DNEVNI RED

1. Razmatranje i usvajanje skraćenog zapisnika s 6. sjednice Općinskog vijeća Općine Motovun-Montona održane 23. lipnja 2026. godine.

2. [bookmark: _Hlk152920144][bookmark: _Hlk152930439]Razmatranje prijedloga i donošenje Odluke o prodaji nekretnina.

3. Razmatranje prijedloga i donošenje Odluke o prihvatu darovanja nekretnine u vlasništvu Alme Pišak.
4. Vijećnička pitanja.

Predloženi dnevni red se jednoglasno prihvaća.

Prije početka rada po dnevnom redu, Manuela Rabak u svojstvu predsjednice Mandatnog povjerenstva izvješćuje da je povjerenstvo na sjednici održanoj 20. svibnja 2026. godine razmotrilo obavijest vijećnika Klaudija Ivašića kojim je mandat člana Općinskog vijeća stavio u mirovanje i odluku o određivanju člana Općinskog vijeća koju je podnio Istarski demokratski sabor te nakon provedene rasprave izvješćuje Općinsko vijeće Općine Motovun-Montona o sljedećem:
1. Konstatira se da je zaprimljena obavijest Klaudija Ivašića o stavljanju u mirovanje mandata člana vijeća Općinskog vijeća Općine Motovun-Montona. Obavijest je podnesena u roku.
2. S obzirom da je član Općinskog vijeća koji je mandat stavio u mirovanje izabran na listi političke stranke, njegovog zamjenika određuje politička stranka kojoj je navedeni član pripadao u trenutku izbora.
3. Istarski demokratski sabor odredio je da je Hana Ivana Posavec određena novom članicom Općinskog vijeća Općine Motovun-Montona umjesto vijećnika koji je mandat stavio u mirovanje.
4. Molimo Općinsko vijeće da primi na znanje ovu činjenicu i predlaže se da predsjednik Općinskog vijeća od nove članice zatraži davanje prisege kako bi preuzela sve obveze i prava članice Općinskog vijeća Općine Motovun-Montona.

Hana Ivana Posavec je prisegnula na zakoniti i statutarni rad u Općinskom vijeću.

TOČKA 1.
Razmatranje i usvajanje skraćenog zapisnika s 6. sjednice Općinskog vijeća Općine Motovun-Montona održane 23. lipnja 2026. godine.

	Nema primjedbi. Jednoglasno se donosi

ZAKLJUČAK

Usvaja se skraćeni zapisnik s 6. sjednice Općinskog vijeća Općine Motovun-Montona održane 23. lipnja 2026. godine.


[bookmark: _Hlk213412200]TOČKA 2.
Razmatranje prijedloga i donošenje Odluke o prodaji nekretnina.

Nenad Šćulac obrazlaže. Predsjedavajući otvara raspravu.
	Nema rasprave te se jednoglasno donosi

ZAKLJUČAK

	Donosi se Odluka o prodaji nekretnina.


TOČKA 3.
Razmatranje prijedloga i donošenje Odluke o prihvatu darovanja nekretnine u vlasništvu Alme Pišak.

Nenad Šćulac obrazlaže. Predsjedavajući otvara raspravu.
	Nema rasprave te se jednoglasno donosi

ZAKLJUČAK

	Donosi se Odluka o prihvatu darovanja nekretnine u vlasništvu Alme Pišak.


TOČKA 4.
Vijećnička pitanja

Tomislav Pahović i Nenad Šćulac navode tekuće poslove Općine u razdoblju od posljednje sjednice.
Hana Ivana Posavec zatražila je pročišćeni tekst Poslovnika o radu vijeća te navela problem napuštene zgrade na velikom parkiralištu u ulici Gradiziol, pita čije je vlasništvo i predlaže da se na parkiralište postavi koš za otpad za turiste koji nemaju gdje bacati otpad..
Nenad Šćulac je naveo da će se vijećnici dostaviti Poslovnik o radu vijeća te da je predmetna zgrada pitanje ošasnog vlasništva koje se godinama pokušava riješiti. Očekuje se izvješće odvjetničkog društva koje vodi predmete ošasne imovine da utvrdimo ima li kakvog napretka glede prikupljanja dokumentacije životu i smrti još uvijek upisanog vlasnika.
Tomislav Pahović je naveo da postoji ozbiljan problem i s postojećim koševima jer u njih građani često ubacuju svoj kućni otpad, tako da ne može biti postavljen koš na mjesto koje nije vidljivo i pod nadzorom. Štoviše, kad je već tema česti su slučajevi da se u sve otpadne spremnike ubacuje nedozvoljeni otpad, čak je nedavno odbačena i lešina kokoši, što nakon nekoliko dana na jakom suncu predstavlja i izrazitu zdravstvenu ugrozu.


	Nakon iscrpljenog dnevnog reda, sjednica završava u 20:20.



ZAPISNIK VODIO 				           PREDSJEDATELJ OPĆINSKOG VIJEĆA 
     Nenad Šćulac				                		  Danijel Bon



